**Când crezi că pierzi...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin trecerea cea oarbă spre galaxii pierdute

Noi rupem file albe din zilele cernute.

Nedumeriți, bezmetici de- atâta-ncrâncenare

Noi dizolvăm prezentul în clipe oarecare.

Un rând, un vers, o frază, mai scrie indignat

De- atâta nepăsare, poetul răsculat

Și-n nopți ce ard creații, un rătăcit prin stele

Mai rupe câte- o filă din cartea cu obiele.

Mâzgălituri și pete de încercări deșarte

Schimonosesc în pagini cuvinte chinuite

Și filele din viață ucise de un foarfec

Se umplu de cuvinte strânse în vers cu farmec.

Atunci când crezi că pierzi și nu mai e speranță

Se-ntâmplă o minune și-ncepi o altă viață!